section_heading: Daljinske utrke
paragraph_text: Prva daljinska i uopće utrka solarnih automobila bila je utrka Tour de Sol. Dvije najistaknutije utrke solarnih automobila na daljinu (kopnene utrke) su World Solar Challenge i North American Solar Challenge. Na njima sudjeluju razna sveučilišta i korporativni timovi. Korporativne ekipe sudjeluju u utrkama radi iskustva u radu s alternativnim izvorima energije i zbog korištenja naprednih materijala. Sveučilišne ekipe sudjeluju kako bi studentima omogućili iskustvo u projektiranju automobila visoke tehnologije i rada na naprednim i ekološkim materijalima. Ove utrke često su sponzorirane od obrazovnih ustanova te tvrtki kao što su Toyota, koje žele promovirati obnovljive izvore energije.